Englezii vor fi obligați să poarte măști de protecție când merg la cumpărături.
Măștile de protecție vor deveni obligatorii în Anglia, începând cu data de 24 iulie. Englezii care nu respectă legea ar putea fi amendați cu până la 100 de lire sterline. Partidul Laburist, din opoziţie, a criticat guvernul lui Johnson pentru întârzierea în instituirea acestei măsuri în Anglia.
Măștile de protecție devin obligatorii în magazinele din Anglia după ce cabinetul de miniștri s-a împărțit în două tabere, scrie The Guardian. În timp ce unii miniștri au spus că purtarea măştii ar trebui lăsată la alegerea personală a fiecăruia, alții au spus că această decizie trebuia luată mai devreme.Noua legislație va intra în vigoare vineri, 24 iulie, cu toate că riscul răspândirii noului virus ar putea crește în următoarele 10 zile din cauza măsurilor de relaxare.Cei care nu vor purta o mască de protecţie vor risca o amendă de până la 100 de lire sterline, amenda fiind scăzută la jumătate dacă este plătită în 14 zile.Decizia guvernului englez, vine la o săptămână după ce Nicola Sturgeon, primul ministru scoțian, a anunțat că purtarea măștilor va fi obligatorie în magazinele din Scoția.